கேள்வி: இருசிறகிப் பூச்சிகள் - ஈ-கொசு வரிசை உயிரிகள் பற்றி தகவல் சொல்.
பதில்: ஈ-கொசு வரிசை உயிரிகளுக்கு இரண்டு சிறகுகள் மட்டும் இருப்பது இவற்றைத் தட்டாரப்பூச்சி, பட்டாம்பூச்சி, வண்டு முதலான நான்கு சிறகுகள் கொண்ட பிற பூச்சிகளில் இருந்து வேறுபடுத்திக் காட்ட உதவுகின்றன. இருசிறகிகளில் ஒருசில வகைகள் தற்காலத்தில் இறக்கைகள் இல்லாமல் ஆகிவிட்டன, குறிப்பாக ''இப்போபோசுக்காய்டீ'' (Hippoboscoidea) என்னும் மேற்குடும்ப (superfamily) உயிரினங்களையும், பிற உயிரினங்களின் வாழ்விடங்களில் குடியிருக்கும் பிறக்குடிவாழ்விகளையும் குறிப்பிடலாம். இருசிறகிகள் என்பன மிகப்பெரிய உயிரின வரிசை ஆகும். இதில் ஏறத்தாழ 240,000 வகை இனங்கள் அடங்கும்பிரித்தானிக்கா இணைய கலைக்களஞ்சியம் 120,000 வகைகள் என்கின்றது (dipteran." Encyclopædia Britannica. 2009. Encyclopædia Britannica Online. 11 Aug. 2009).. இவற்றுள் கொசுக்களும், பல்வேறு வகையான ஈக்களும், பெருங்கால்கொசுக்களும் (gnat), நீரீக்களும் (midges, மிட்சீக்கள்) அடங்கும். இவற்றுள் ஏறத்தாழ பாதி இனங்களை (120,000) அறிவியல் முறைப்படி விளக்கி எழுத்தியுள்ளனர் (ஐரோப்பிய மொழிகளில்).. பூச்சிகள் வகுப்பில் மாந்தர் வாழ்க்கைக்கும், பொருளாதார நலத்திற்கும், சூழல் நலத்திற்கு, உடல்நலத்துக்கும் முக்கியமான தாக்கங்கள் தரக்கூடியவை இந்த உயிரின வரிசை. குறிப்பாக இவ்வரிசையில் உள்ள கொசுக்கள் குடும்பம் (''கொசுவகையி'') எனப்படும் ''குலிசிடீ'' (''Culicidae'') குடும்பத்தைச் சேர்ந்த உயிரிகள் மலேரியா, சிக்கன்குனியா, டெங்குகாய்ச்சல், மூளைவீக்க நோய்(Encephalitis) முதலான பலவகை நோய்ப்பரப்பிகளாக இயங்குகின்றன.
கேள்வி: இருசிறகிப் பூச்சிகள் - உட்பிரிவுகள் பற்றி விளக்கவும்.
பதில்: இருசிறகிகள் மூன்று பெரிய உட்பிரிவுகள் கொண்டவை"dipteran." Encyclopædia Britannica. 2009. Encyclopædia Britannica Online. 11 Aug. 2009). : *நெமட்டோசெரா (Nematocera) அல்லது நெடுவுணர்விழையி (வால் ஈக்கள் (crane flies), மிட்சீக்கள், குறுகொசுகுகள், கொசுக்கள்) *பிராக்கிசெரா (Brachycera) அல்லது குறுவுணர்விழையி (மாட்டு ஈ அல்லது குதிரை ஈ, கொல்லீ (robber fly), பூ ஈ (bee fly)) *சைக்ளோராஃவா (Cyclorrhapha) (இவை பெரும்பாலும் காய்கறிகள், வாழும் அல்லது இறந்த உயிரிகளின் உடலில் முட்டையிட்டு வளர்வன).